Barbara Asher Ayisi

Barbara Asher Ayisi yɛ Ghanan amnyɔni ne mmarahyɛ baguani a ogyina hɔ ma Cape Coast Atifi mpɛseua so a ɛwɔ Mfinfini mantam mu wɔ Ghana. Ɔyɛ amanyɔkuo New Partriotic Party  no mu ni ne nhomasua so soafo abediakyire wɔ Ghana.

 Ne mmɔfrase ne nhomasua 
Wɔwoo Ayisi wɔ February da ɛtɔ 12, afe 1976 wɔ Efutu a ɛwɔ mfinfini mantam mu. Ɔkɔɔ sukuu wɔ Our Lady of Apostels (OLA) akyerekyerefo suapɔn ne suapɔn a ɛne University of Education, Winneba. Ɔkuraa abodin krataa wɔ brofo kasa mu a onyaa fifirii suapɔn a ɛne University of Cape Coast

 N'asetena mu nsɛm 
Ɔyɛ Kristoni a ɔsom wɔ Victory Bible Church International. Ɔyɛ owarefo a okura mmɔfra mienu.

 Nnwuma  mu nsɛm 
Ansana ɔbɛyɛɛ mmarahyɛ baguani no, ɔne adwumakuo Ghana Education yɛɛ adwuma fiiri afe 2003 kosi afe 2006. Ɔsan nso yɛɛ kyerɛkyerɛfo a ɔhwɛ asukuufo so firi afe 2010 kosi afe 2016 wɔ Wesely Girls ntoaso sukuu no mu.

 Amanyɔsɛm 
Ɔyɛ  Nhomasua so soafo abediakyire a ɔhwɛ  mfiase sukuu so. Ɔwɔ kuo bi a wɔfrɛ  no Barbara Asher Foundation a ne botae ne sɛ  ɔboa ma wɔhwehwɛ  nnwuma ma wɔn a wonni bi wɔ ne mpesua so.  Barabara Asher Foundation ne suapɔn a ɛne Cape Coast Technical University no kaa wɔn ti bɔɔ mu yɛɛ  nhyehyɛe tetee mmabun 200 wɔ Cape Coast mpesua so.

Nkyekyεmu:Ganafoɔ
Nkyekyεmu:Ghana mmrahyɛbedwafo
Nkyekyεmu:Amanyɔsεm
Nkyekyεmu:Ateasefoɔ
Nkyekyεmu:Ghana Amanyɔfo
Nkyekyεmu:Ghana mmrahyɛbadwafoɔ 2017–2021